Ёндолпаз - кунардонь коень ёндолонь шкайсь. Кой-коста васьфневи Ёндол-бабась. Сон лувондови машты пъчкафтыкс. Сире пингонь арсематнень корява - ёндолсь - пурьгинепазть налоц, кона машфнесыне кальдяв вийхнень. Ёндолпазти сюконякшнесть, пелендсть эздонза, энялькшнесть кучемс лямбе пизем. Штоба ёндолть эзда афольхть кърьвязе к удсь, карттне, утопне, капатне, печксестьлама жуватат. Кстиндамда меле Ёндолпазкс лувондозь Илья пророкть. Ильгеньцта (сире стильть 20-це июльста, од стильть корява 2-це августста) ашезь мярьгондев покодемс. мезевок тиендемс, штоба аф кяжияфтомс пророкть. Мзярда кувать кальдяволь ушесь, Пурьгинепазть и Ёндолпазть лемс печксесть уча, керсесть ёндолста шяйф шуфта.